ABC (թերթ)

300px|մինի|Այս շենքում է մինչև 1989 թ. գործել թերթի խմբագրությունը:
**ABC** (արտասանվում է *ա-բե-սե* և իսպաներեն նշանակում է *այբուբեն* ), իսպանական ամենօրյա լրագիր, երկրում ամենաշատ ընթերցվող երեք թերթերից մեկը։ 1994 թվականին 322 հազար տպաքանակով ABC-ն Իսպանիայում իր ընթերցողների թվով երկրորդն էր *El País*-ից հետո և առաջ էր անցել *El Mundo*-ից ու կատալոնական *La Vanguardia*-ից։

## Պատմություն
ABC թերթը հիմնադրվել է 1903 թվականի հունվարի 1-ին *Տորկվատո Լուկա դե Տենա ի Ալվարես Օսորիո*յի կողմից։ Սկզբում լրագիրը լույս է տեսել որպես շաբաթաթերթ (այդ նույն տարվա հունիս ամսին՝ երկու շաբաթը մեկ անգամ), 1904 թվականին որոշ ժամանակահատված ընդհանրապես չի տպագրվել և, վերջապես, հաջորդ տարվա հունիսի 1-ից սկսել է հրատարակվել յուրաքանչյուր օր։ Առաջին համաշխարհային պատերազմի տարիներին գերմանամետ դիրք է գրավել, գեներալ Միգել Պրիմո դե Ռիվերայի բռնապետության ժամանակաշրջանում՝ 1923-1930 թվականներին սատարել է տիրապետող վարչակարգին։ 1929 թվականի հոկտեմբերի 12-ին Սևիլիայում երևան է եկել թերթի տարածքային առաջին հրատարակությունը՝ *ABC de Sevilla*-ն։
 
Իսպանիայում բռնկված քաղաքացիական պատերազմի տարիներին (1936-1939 թթ.) թերթի երկու խմբագրակազմերի դիրքորոշումները կտրուկ հակադրվել են. հիմնական խմբագրությունը պաշտպանել է հանրապետականներին, իսկ սևիլյանը՝ ֆրանկոյական խռովարարներին։ 1936 թվականի օգոստոսի սկզբներին գլխավոր խմբագրի տեղակալ, Մադրիդի մամուլի աշխատողների միավորման նախագահ Ալֆոնսո Ռոդրիգես Սանտամարիան գնդակահարվել է ֆրանկոյականների կողմից, և բազմաթիվ լրագրողներ ստիպված են եղել փախուստի դիմել, թաքնվել՝ հալածանքներից խուսափելու համար։

1938 թվականից հետո *ABC*-ի գլխավոր խմբագրությունը կտրուկ կերպով փոխել է իր դիրքորոշումը և սկսել է սատարել գեներալ Ֆրանսիսկո Ֆրանկոյի խունտային։ Ֆրանկոյի մահից հետո *ABC*-ի խմբագրության քաղաքականությունը մերձեցել է *Ժողովրդական կուսակցության* գաղափարախոսությանը։

## Թերթի գլխավոր խմբագիրները
* Տորկվատո Լուկա դե Տենա ի Ալվարես Օսորիո (1903—1929 թթ.)
* Խուան Իգնասիո Լուկա դե Տենա (1929—1936 թթ.)
* Լուիս դե Գալինսոգա (1936 թ.)
* Աուգուստո Վիվերո (1936 թ.)
* Էլֆիդիո Ալոնսո (1936—1938 թթ.)
* Մարիանո Էսպինոսա (1938—1940 թթ.)
* Խոսե Լոսադա դե լա Տոռե (1940—1946 թթ.)
* Ռամոն Պաստոր (1946—1952 թթ.)
* Տոկվատո Լուկա դե Տենա Բրունետ (1952—1953 թթ.)
* Լուիս Կալվո (1953—1962 թթ.)
* Տոկվատո Լուկա դե Տենա Բրունետ (1962—1975 թթ.)
* Խոսե Լուիս Սեբրիան (1975—1977 թթ.)
* Գիլիերմո Լուկա դե Տենա (1977—1983 թթ.)
* Լուիս Մարիա Անսոն (1983—1997 թթ.)
* Ֆրանսիսկո Խիմենես (1997—1999 թթ.)
* Խոսե Անտոնիո Սարսալեխոս (1999—2004 թթ.)
* Իգնասիո Կամաչո (2004—2005 թթ.)
* Խոսե Անտոնիո Սարսալեխոս (2005—2008 թթ.)
* Անխել Էքսպոսիտո (2008—2009 թթ.)
* Խոսե Անտոնիո Սարսալեխոս (2009—2010 թթ.)
* Բիեյտո Ռուբիդո (2010—ն.ժ.)

## Ծանոթագրություններ

## Աղբյուրներ
*Druckmedien (Memento vom 13. Juli 2005 im Internet Archive)
*Hochspringen ↑ Enciclopedia GER (Memento vom 12. Juni 2010 im Internet Archive)
*Hochspringen ↑ Ángel Expósito, director de ABC en sustitución de José Antonio Zarzalejos (Memento vom 10. Februar 2008 im Internet Archive)

## Արտաքին հղումներ
* Página web de ''ABC''
* Página web de ''ABC de Sevilla''
* Hemeroteca
* Hemeroteca de Sevilla
* Canal de motor
*  
* Статья о газете «ABC» на сайте «Iberia Nature»
* 
* 

Կատեգորիա:1903 Եվրոպայում
Կատեգորիա:1903 հիմնադրումներ Իսպանիայում
Կատեգորիա:Իսպանիայի թերթեր
Կատեգորիա:Մադրիդ